આ અંગેની વિગત મુજબ અમદાવાદમાં સંતોષબેન હરિપ્રસાદ પંડિતે પાસપોર્ટ નહીં મળતા ટ્વિટર પર સુષ્મા સ્વરાજને આત્મહત્યા કરવાની ચીમકી ઉચ્ચારી હતી. મહિલાએ વિદેશ મંત્રીને ટેગ કરીને કરેલા ટ્વિટમાં લખ્યું હતું કે, "મારો પાસપોર્ટ તા. 10-06-2018 સુધી નહીં મળે તો હું તારીખ 15-06-2018ના રોજ ગુલબાઇ ટેકરા ખાતે આવેલી અમદાવાદ પાસપોર્ટ ઓફિસ સામે આત્મહત્યા કરીશ." આ સાથે જ મહિલાઓ પોતાના પાસપોર્ટની અરજી અંગેની વિગતો અને તેના મોબાઇલ નંબર સાથેની વિગતો પણ શેર કરી હતી. મહિલાએ 27મી મેના રોજ સુષ્માને આવું ટ્વિટ કર્યું હતું.